EL on olnud Austraalia suurim majanduspartner viimased 12 aastat ning tehingud ELiga moodustasid 2001. ja 2002. aastal 20% kõigist Austraalia ülemeretehingutest, võrreldes USA 17% ning Jaapani ja ASEANi 13%ga. EL oli ka Austraalia suurim impordiallikas (moodustades 22% kogu impordist, peamiselt ravimid, autod ja telekommunikatsioonitehnika) ning Austraalia suuruselt kolmas eksporditurg (12% ekspordi kogumahust, peamiselt kivisüsi, raud,  vill ja vein). EL on jätkuvalt Austraalia suurim partner teenuskaubanduse vallas (22%) ja peamine riiki investeerija (33% Austraaliasse tehtavatest välisinvesteeringutest). Kaupade ja teenuste kogumaht ületas 2002. aastal 35 miljardi euro piiri. Viimastel aastatel on sõlmitud kahepoolseid lepinguid veinidega kauplemise, teadus- ja tehnoloogiaalase koostöö, standardite ning sertifitseerimise osas.